stanford-oval/wikipedia huggingface dataset:
Tuomas Ruuska

Tuomas Ruuska
Tuomas Ruuska (s. 23. helmikuuta 1981) on suomalainen lentopalloilija, joka pelaa tällä hetkellä Kuutoset Volleyn riveissä, Lentopallon 1-sarjassa. Lentopallourallaan hän on pelannut myös kuusi kautta SM-liigassa.
Ura

Tuomas Ruuska aloitti lentopallouransa syntymäkaupungissaan Teuvalla. Hiljalleen alkoi hahmottua Ruuskan lahjakkuus ja nuorten maajoukkuevalmentajat kiinnostuivat nuoresta lentopalloilijan alusta. 16-vuotiaana nuorukaisena Ruuska lähti opiskelemaan ja harjoittelemaan valtakunnan parhaiden poikalentopalloilijoiden kanssa Varalan Urheilukioon, Tampereelle.
Ura > SM-liiga

Varalasta tie vei lopulta SM-liigaan, Muuramen Lentopallon riveihin. Ensimmäisen liigaottelunsa Ruuska pelasi kaudella 2002, 21-vuotiaana nuorukaisena. Muuramen Lentopallossa hän nousi nopeasti seuran runkopelaajaksi. Kaudella 2007 Ruuska oli isossa roolissa yhdessä liigan parhaimmaksi lentopalloilijaksi valitun Pekka Kortteisen kanssa, kun joukkue eteni historian ensimmäisen kerran pudotuspeleihin.
Kauden 2007 jälkeen hän vaihtoi maisemaa Muuramesta takaisin Etelä-Pohjanmaalle, ja alkoi pelata liigajoukkue Vaasan Kiistossa. Kiistossa hän oli joukkueen tärkein lenkki läpi kauden. Pahoissa talousvaikeuksissa taistellut Kiisto menetti monia pelaajiaan kauden aikana, mutta Ruuska pysyi seurassa vaikka palkanmaksu hänelle takkusi paljon. Ruuska oli Kiiston paras pistemies koko kaudella.
Ura > Jymy kutsuu

Kaudeksi 2008-09 Ruuska siirtyi Nurmon Jymyn riveihin Lentopallon 1-sarjaan.  Jymyläispaidassa hän on löysi kadoksissa olleen peli-ilonsa ja nousi uudelle tasolle urallaan. Hänet palkittiin muun muassa kentän parhaana peräti kuudessa ottelussa peräkkäin alkukauden aikana. Nurmolaisten kanssa Ruuska eteni aina ykkössarjassa puolivälieriin. Pohjoislohkossa joukkue oli neljäs.
Ura > Kuutosten riveihin

Kaudella 2009-10 Tuomas Ruuska pelaa fuusioseurassa nimeltä Kuutoset Volley. Siihen kuuluu myös hänen edelliskauden seuransa Nurmon Jymy, jolta Kuutoset peri sarjapaikan kaudelle 2009-10.
Muuta

Ruuska on kotoisin Etelä-Pohjanmaalta, Teuvalta ja asuu tällä hetkellä Jalasjärvellä. Hän on koulutukseltaan insinööri, ja toimiikin Kurikassa, Ruukki Engineeringillä töissä aina kun pelikentiltä hän ehtii. 192-senttinen ja 27-vuotias Ruuska on pelipaikaltaan yleispelaaja, jonka tehtävänä on nostaa pallot tarkasti passarille ja samalla kantaa iso vastuu laitahyökkäyksistä.
Henkilötiedot

Syntymäaika: 23. helmikuuta 1981
Pituus: 192cm
Ulottuvuus: 340cm
Pelirooli: yleispelaaja
Ammatti: insinööri
SM-kausia: 6. kautta
SM-liigaottelut: 148. kappaletta
1. SM-liigaottelu: 6. syyskuuta 2002
Joukkueet

2002-2003 Muuramen Lentopallo
2003-2004 Muuramen Lentopallo
2004-2005 Muuramen Lentopallo
2005-2006 Muuramen Lentopallo
2006-2007 Muuramen Lentopallo
2007-2008 Vaasan Kiisto
2008-2009 Nurmon Jymy
Aiheesta muualla

Nurmon Jymy (Arkistoitu – Internet Archive)
Unen maa

| Unen maa Pekka Streng & Olympia-orkesteri |
| --- | --- | --- |

Studioalbumin tiedot
 Julkaistu: 21. tammikuuta 2009
 Tuottaja(t): Jukka Hakoköngäs
 Tyylilaji: folk rock
 Kesto: 37.35
 Levy-yhtiö: EMI
Listasijoitukset
  Suomen virallinen lista: 8.
Pekka Strengin muut julkaisut
| Kesämaa 1972 | Unen maa 2009 |   |
Unen maa on Olympia-orkesterin Pekka Strengin demojen pohjalta sovittama albumi.
Albumi debytoi Suomen virallisen listan kahdeksannella sijalla, ja pysyi listalla yhteensä viisi viikkoa.
Kappaleet

Noidat – 1.52
Sinua ikävöin – 1.27
Olen rakastunut – 2.56
Olet onnellinen – 1.56
Aapeli – 1.33
Metsästäjä – 5.11
Sammakko Sim – 2.46
Topi jäppisen koti – 1.26
Itsemurhatalon luona – 3.01
Suruperhonen – 2.32
Keijut – 2.31
Sinä aamuna – 3.28
Kohtalo – 3.48
Muumipeikkojen tassuttelu – 0.25
Luumupuupoika – 2.43
Muusikot

Pekka Streng – laulu, akustinen kitara
Jukka Hakoköngäs – flyygeli, Bertta-täti B3, Nord Wave, Nord 2X, Prophet '08, Moog Voyager, Mopho, lyömäsoittimet, kitara, basso
Anssi Nykänen – rummut, lyömäsoittimet
Jarno Karjalainen – bassot
Timo Kämäräinen – kitarat, laulu
Jukka Perko – sopraanosaksofoni
Arvioita levystä

Strengin henkilökohtainen ystävä, säveltäjä Jukka Ruohomäki, kommentoi levyä Kalevan PeTo-liitteessä:
"Pekka ei olisi ikinä antanut lähteä tekemään tuollaista! Hän oli hyvin tarkka musiikin suhteen ja tiesi selvästi mitä halusi. En käsitä miksi levy tehtiin noin, biisit olivat oikeasti luonnoksia ja ne olisi voitu myös julkaista sellaisinaan. Tekijät ovat varmaan tarkoittaneet hyvää, mutta mielestäni lopputulos on kyllä ihmeellinen."
Soundi:
Aiheesta muualla

Unen maa discogs.com -sivustolla
Tekstikritiikki

Tekstikritiikki on tekstuaalitieteisiin kuuluva humanistinen tieteenala, joka pyrkii rekonstruoimaan alkuperäisen tekstin mahdollisimman tarkasti. Tämä tarkoittaa käsikirjoituksista löytyvien myöhempien kopiointivirheiden ja muokkausten poistamista. Antiikin kirjurit tekivät virheitä ja muutoksia kopioidessaan käsikirjoituksia käsin, ja myös nykyaikaisessa julkaisutoiminnassa käsikirjoituksia muokataan ja niihin tulee painatusvaiheessa virheitä. Varsinkaan muinaisten tekstien kanssa toimittaessa alkuperäinen tekstimuoto ei ole usein säilynyt yhdessäkään käsikirjoituksessa sellaisenaan. Yhtä tärkeää kuin mahdollisimman alkuperäisen tekstimuodon löytäminen on usein myös rekonstruoida aikojen saatossa muokkaantuneiden tekstien välimuotoja ja niiden kopiointihistoria.
Tekstikriittisen työn pääasiallinen lopputuote on kriittinen editio.
Myös Raamatun tekstien alkuperäisen sanamuodon löytämiseen käytetään tekstikritiikkiä, sillä kirjojen alkuperäisversioita ei ole säilynyt.
Raamatun tekstikritiikki > Uusi testamentti

Uuden testamentin tekstikritiikin alku ajoitetaan yleensä Erasmus Rotterdamilaiseen, joka toimitti 1516 ensimmäisen Uuden testamentin kreikankielisen tekstiedition, Textus Receptuksen. Renessanssin nousun myötä kiinnostus Raamatun alkuteksteihin lisääntyi, ja tätä myötä myös ymmärrys tekstien ja käsikirjoitusten ajoittain radikaaleistakin eroavuuksista. Ensimmäiset kriittiset editiot luotiin 1800-luvun lopulla. Nykyinen 1952 alkunsa saanut yleisesti käytössä oleva Eberhard Nestlen ja Kurt Alandin editio (nk. Nestle-Alandin editio), Novum Testamentum Graece, on yleisesti tutkijoiden ja kirkkojen käytössä. Myös vuoden 1992 Kirkkoraamattu on käännetty Nestle-Alandin laitoksen pohjalta.
Raamatun tekstikritiikki > Vanha testamentti

Toisin kuin Uudesta testamentista, Vanhasta testamentista ei ole vielä olemassa kriittistä laitosta. Useimmiten tutkimuksessa ja raamatunkääntämisessä käytetty editio, Biblia Hebraica Stuttgartensia, pohjautuu vain yhteen hepreankieliseen keskiaikaiseen käsikirjoitukseen, Codex Leningradensikseen. Vanhan testamentin tekstikritiikille ominaista on nykyään kuitenkin tekstilähteiden suuri moninaisuus: kreikankielisen Septuagintan lisäksi Kuolleenmeren tekstilöydöt ovat osoittaneet, että ajanlaskun taitteen aikaan käytössä ei ollut vain yhtä tekstiversiota, vaan eri yhteisöillä saattoi olla käytössään huomattavastikin toisistaan eroavia tekstityyppejä. Nämä tekstit varmistavat pitävästi myös sen nykytutkimuksen käsityksen, että Vanhan testamentin tekstit ovat olleet jatkuvassa muutoksen tilassa aina 100-luvulle jaa. saakka.
Aiheesta muualla

Edith - suomalaisen kirjallisuuden kriittiset editiot (Suomalaisen Kirjallisuuden Seura).
Tekstuaalitieteiden sanasto (Suomalaisen Kirjallisuuden Seura).
Those Whom the Gods Detest

| Those Whom the Gods Detest Nile |
| --- | --- | --- |

Studioalbumin tiedot
 Julkaistu: 3. marraskuuta 2009
 Tuottaja(t): Neil Kernon
 Tyylilaji: tekninen death metal, death metal
 Kesto: 56.39
 Levy-yhtiö: Nuclear Blast
Listasijoitukset
  35.  160.
Nilen muut julkaisut
| Ithyphallic 2007 | Those Whom the Gods Detest 2009 | At the Gate of Sethu 2012 |
Those Whom the Gods Detest on yhdysvaltalaisen death metal -yhtye Nilen kuudes albumi. Se julkaistiin Pohjois-Amerikassa marraskuun 3. päivänä 2009. Euroopassa levy julkaistiin marraskuun kuudentena.
Albumi nousi Yhdysvalloissa Billboard 200 -listan sijalle 160. Suomessa se debytoi virallisen albumilistan sijalla 35.
Kappaleet

Kafir! – 6.50
Hittite Dung Incantation – 3.48
Utterances of the Crawling Dead – 5.09
Those Whom the Gods Detest – 8.06
4th Arra of Dagon – 8.40
Permitting the Noble Dead to Descend to the Underworld – 3.32
Yezd Desert Ghul Ritual in the Abandoned Towers of Silence – 2.33
Kem Khefa Kheshef – 6.18
The Eye of Ra – 5.00
Iskander D'hul Karnon – 6.40
Kappaleet > Bonuskappaleet

Hittite Dung Incantation (Instrumental) – 3.47
Permitting the Noble Dead to Descend to the Underworld (Instrumental) – 3.33
Kokoonpano

Karl Sanders – laulu, kitara
Dallas Toler-Wade – laulu, kitara, basso
George Kollias – rummut, lyömäsoittimet
Arvostelut

About.com:
Allmusic:
Blabbermouth: 8.5/10
Imperiumi.net:
Todistettavasti syyllinen (6. tuotantokausi)

| Todistettavasti syyllisen 6>  tuotantokausi |
| --- | --- |
Alkuperämaa:  Yhdysvallat
Esittäminen
Verkko:  CBS (Yhdysvallat)   MTV3 (Suomi)
Ensimmäinen esitys:  2008-09-2828. syyskuuta 2008
Viimeinen esitys:  2009-05-1010. toukokuuta 2009
Esitysten määrä:  23
Kaudet
 ← Edellinen 5. tuotantokausi Seuraava → 7. tuotantokausi
Televisiosarjan Todistettavasti syyllinen kuudes tuotantokausi alkoi CBS-kanavalla Yhdysvalloissa 28. syyskuuta 2008. Kausi päättyi kanavalla 10. toukokuuta 2009. Suomessa kausi esitettiin tauon jälkeen 3. maaliskuuta 2009 alkaen. Rikossarjan kuudes kausi sisältää 23 jaksoa.
Trichonída

| Trichonída Τριχωνίδα |
| --- | --- |
 Trichonída-järvi.
Valtiot:   Kreikka
Paikkakunta:  Aitolia-Akarnania, Länsi-Kreikka
Koordinaatit:  38°34′01″N, 21°33′11″E
Mittaustietoja
Pinnankorkeus:  22 m
Pituus:  19  km
Leveys:  7,5  km 
Rantaviiva:  52,1  km 
Pinta-ala:  96,5 km²
Tilavuus:  0,142 km³
Suurin syvyys:  57 m
 fiTrichonída 
Trichonída (kreik. Τριχωνίδα, kath.kreik. Τριχωνίς, Trichonís) on järvi Aitolia-Akarnaniassa läntisessä Keski-Kreikassa. Se on Kreikan suurin järvi ja sen pinta-ala on noin 96,5 neliökilometriä.
Trichonída-järvi.
Trichonída-järven rantaa.
Trichonída on suurimmillaan noin 19 kilometriä pitkä ja noin kuusi kilometriä leveä. Sen ympärysmitta on noin 58 kilometriä. Järvi sijaitsee 22 metrin korkeudella merenpinnasta ja sen suurin syvyys on 57 metriä ja tilavuus noin 142 000 000 kuutiometriä. Noin neljä kilometriä Trichonídasta länteen sijaitsee Lysimachía-järvi. Järvet muodostavat yhdessä Natura 2000 -alueen.
Trichonídan pohjois- ja koillispuolella sijaitsevat Panaitolikó-vuoret ja eteläpuolella Arákynthos-vuoret. Aigínion kaupunki sijaitsee noin kuusi kilometriä järvestä luoteeseen.
Aiheesta muualla

Kuvia tai muita tiedostoja aiheesta Trichonída Wikimedia Commonsissa
Toni

| Toni |
| --- | --- |
Nimipäivä:   
– suomenkielinen:  17. tammikuuta
– ruotsinkielinen:  –
– ortodoksinen:  –
Muunnelmia:  Anttoni, Tony
Vastineita eri kielissä:  Anthony, Tõnis, Tõnu
Nimen alkuperä:  Antonius
Infobox OKNimi-testi OK: 
Toni on etunimi, latinalaisen Antonius-nimen lyhentymä. Suomessa se on miehen, englanninkielisissä maissa sen sijaan naisen nimi ja sellaisena lyhentymä Antoniasta. Tonin muunnelmia ovat Tony ja Anttoni.
Digi- ja väestötietoviraston tietojen mukaan Toni-nimen oli 1900-luvun alusta vuoden 2019 loppuun mennessä saanut Suomessa 18 525 miestä ja hieman alle 50 naista. Yli puolet Toneista on syntynyt 1980- ja 1990-luvuilla.
Tunnettuja Toni-nimisiä > Naisia

Toni Braxton, yhdysvaltalainen laulaja
Toni Childs, yhdysvaltalainen laulaja ja lauluntekijä
Toni Collette, australialainen näyttelijä ja laulaja
Toni Duggan, englantilainen jalkapalloilija
Toni Garrn, saksalainen malli
Toni-Marie Iommi, englantilainen laulaja
Toni Morrison, yhdysvaltalainen kirjailija, Nobelin kirjallisuuspalkinnon saaja
Toni Watson, Tones and I, australialainen laulaja ja lauluntekijä
Kuvitteellisia Toneja

Toni Erdmann, päähenkilö saksalais-itävaltalaisessa draamaelokuvassa Isäni Toni Erdmann]'
Toni Veijalainen, hahmo televisiosarjassa Salatut elämät
Toni taiteilijanimenä

Toni, António Pedro de Brito Lopes, portugalilainen jalkapalloilija
Toni Basil, oik. Antonia Christina Basilotta, yhdysvaltalainen laulaja, lauluntekijä, näyttelijä, koreografi ja tanssija
Toni Lähteenmäki, oik. Tiina Lähteenmäki, laulaja, tunnettu Ilona-yhtyeestä
Toni Rossi, oik. Timo Allan Kipahti, suomalainen laulaja ja lauluntekijä
Toni Seelos, oik. Anton Seelos, itävaltalainen alppihiihtäjä
Toni sukunimenä

Luca Toni, Italialainen jalkapalloilija
Aiheesta muualla

Kuvia tai muita tiedostoja aiheesta Toni Wikimedia Commonsissa
Uskalinlampi (Keuruu)

| Uskalinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′33″N, 24°38′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  oja Alalampeen 
Järvinumero:  35.661.1.006
Mittaustietoja
Pinnankorkeus:  136,6 m  
Rantaviiva:  0,894 km  
Pinta-ala:  2,623 ha  
Saaria:  ei saaria 
 fiUskalinlampi 
Uskalinlampi  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,6 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Tuohiskotanen

| Tuohiskotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°18′10″N, 24°51′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  Tuiskujoki 
Järvinumero:  35.685.1.004
Mittaustietoja
Pinnankorkeus:  156,7 m  
Rantaviiva:  2,48 km  
Pinta-ala:  24,926 ha  
Tilavuus:  0,0004943 km³ 
Keskisyvyys:  1,98 m  
Suurin syvyys:  5,5 m  
Saaria:  ei saaria 
 fiTuohiskotanen 
Tuohiskotanen  on Keski-Suomessa Keuruulla Seppäperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 25 hehtaaria ja se on 1,0 kilometriä pitkä ja 400 metriä leveä. Järvi on luodattu ja siitä on julkaistu syvyyskartat. Järven tilavuudeksi on saatu 494 300 kuutiometriä eli 0,494 miljoonaa kuutiometriä. Sen keskisyvyys on 2,0 metriä ja suurin syvyys on 5,5 metriä. Järvellä ei ole kartan mukaan saaria. Sen rantaviivan pituus on 2,5 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Kivistönpuron valuma-alueeseen (35.685) se kuuluu.
Tricia Helfer

| Tricia Helfer |
| --- | --- |
 Tricia Helfer, 2007
Henkilötiedot
Koko nimi:  Tricia Janine Helfer
Syntynyt: 11. huhtikuuta 1974 (ikä 50)  Donalda, Alberta
Ammatti:  näyttelijä malli (1992–2002)
Puoliso:  Jonathan Marshall
Näyttelijä
Aktiivisena:  2000–
Merkittävät roolit:  Number Six (Taisteluplaneetta Galactica)
Palkinnot
 Leo (2006) 
Aiheesta muualla
Viralliset kotisivut
IMDb 
Tricia Helfer (s. 11. huhtikuuta 1974 Donalda, Alberta) on kanadalainen entinen malli ja Leo-palkittu näyttelijä. Hän on esiintynyt muun muassa televisiosarjoissa Lucifer, Taisteluplaneetta Galactica ja Burn Notice, sekä useissa tietokonepeleissä, esimerkiksi Command & Conquer 3: Tiberium Wars ja Spider-Man: Web of Shadows. StarCraft II-pelisarjassa Helfer näyttelee erästä päärooleista, Queen of Blades - Sarah Kerrigania.
Filmografia

Eventual Wife (2000)
Jeremiah (2002)
CSI, The Hunger Artist (2003)
White Rush (2003)
Taisteluplaneetta Galactica (2003–2008)
Behind the Camera: The Unauthorized Story of Charlie's Angels (2004)
Memore (2005)
Kanadan huippumalli haussa, 1. tuotantokausi (2006)
The Green Chain (2006)
Supernatural (2006)
Spiral (2007)
Walk All Over Me (2007)
Hämmästyttävä Hämähäkkimies (2008) (ääni)
Burn Notice (2008–2009)
Green Lantern: First Flight (2009) (ääni)
Mass Effect 2 (2010) (ääni)
Aiheesta muualla

Kuvia tai muita tiedostoja aiheesta Tricia Helfer Wikimedia Commonsissa
Tirolinajokoira

| Tirolinajokoira |
| --- | --- |

Avaintiedot
Alkuperämaa:   Itävalta
Määrä:  Suomessa tuntematon
Rodun syntyaika:  1860-luku
Alkuperäinen käyttö:  jäniksen ja ketun metsästys, haavoittuneen riistan jäljitys
Nykyinen käyttö:  metsästyskoira
Muita nimityksiä:  Tiroler Bracke, Tyroler Bracke, Tyrolean Hound, Tyrolese Hound, brachet tyrolien, sabueso del Tirol, tirooli hagijas
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #68
Ulkonäkö
Säkäkorkeus:  uros 44–50 cm narttu 42–48 cm
Väritys:  black & tan, punainen tai tricolor
Tirolinajokoira (saks. Tiroler Bracke) on itävaltalainen koirarotu.
Ulkonäkö

Tirolinajokoira on keskikokoinen ja vankkarakenteinen ajokoira, jonka runko on pitkä, suorakaiteen muotoinen ja hieman korkeuttaan pidempi. Luusto on keskivahva, jäntevä ja lihaksikas. Silmät ovat suuret ja väriltään tummanruskeat. Korvat ovat riippuvat, leveät, ylöskiinnittyneet ja kärjistään pyöristyneet. Urosten säkäkorkeus on 44–50 cm ja narttujen 42–48 cm.
Karvapeite on kaksinkertainen ja tiheä; pohjavilla on karkea; takaraajat hapsuiset ja häntä tiheästi hapsuttunut. Väreistä hyväksytään punainen, musta ruosteenruskein merkein (black & tan) ja ns. "kolmivärinen" eli tricolor (jossa kuitenkin vain hyvin pienet, tarkasti määritellyt valkoiset merkit). Punainen on sävyltään joko fawn tai peuranpunainen - fawn'n tulee olla riittävän tumma. Black & tan'n pääväri tai satula on musta; päässä, raajoissa ja mahassa on punaiset merkit; silmien yläpuolella olevat merkit (ns. vieräugl eli "nelisilmä") hyväksytään. Molemmissa väreissä voi esiintyä valkoisia merkkejä niskassa, rinnassa, raajoissa ja käpälissä.
Punainen
Black & tan
Luonne ja käyttäytyminen

Rotu on kiivas, vakaa, sitkeä ja tarkkavainuinen metsästäjä. Se metsästää yleensä yksin ja sillä on hyvä suuntavaisto ja jäljestyskyky.
Alkuperä

Tirolinajokoira on nimensä mukaisesti kotoisin Tirolista, missä sen historia ulottuu 1800-luvulle asti. 1860-luvulla paikalliset metsästäjät aloittivat sen jalostamisen muinaista alkuperää olleista koirista, jotka oli tunnettu alueella jo keskiajalta lähtien. Varhaiset Alppien ajokoirat olivat kulkeutuneet alueelle alun perin kelttien mukana - täten tirolinajokoira polveutuu oletettavasti kelttienajokoirasta (Keltenbracke, mahdollisesti sama rotu kuin kelttienvinttikoira), mutta sen tiedetään olevan myös kaukaista sukua itävallanajokoiralle. 1500-luvulla keisari Maximilian I käytti silloista paikallista ajokoiraa kaniinin ja ketun metsästykseen sekä haavoittuneen riistan – pääasiassa hirvieläinten – jäljittämiseen. 1860-luvulla aloitettu valikoiva jalostus johti siihen, että vuonna 1896 paikalliset kasvattajat olivat valmiit esittelemään uuden rotunsa Innsbruckissa. Se sai samana vuonna ensimmäisen rotumääritelmänsä ja hyväksyttiin roduksi vuonna 1908.
Alkuperä > Matalaraajainen tirolinajokoira

Rodusta oli aiemmin olemassa myös matalaraajainen muunnos Tiroler Niederbracke (englanniksi Dwarf Tyrolean Hound), mutta se poistettiin virallisesta rotumääritelmästä vuonna 1994. Se oli 30-39 cm korkea.
Käännös suomeksi
Ursula ja Sabina Eriksson

Ursula ja Sabina Eriksson (s. 1967) ovat ruotsalaiset kaksossiskot, jotka nousivat yleiseen tietoisuuteen Englannissa vuonna 2008 yhden ihmisen kuolemaan johtaneen tapahtumasarjan seurauksena. Varmoja syitä tapahtumille ei ole pystytty selvittämään, mutta taustalla oli harvinainen harhaluuloisuushäiriö, jonka vuoksi molemmat siskokset olivat tilapäisesti mielisairaita. Huumeet tai alkoholi eivät liittyneet tapaukseen millään tavoin.
Linja-automatkalla Liverpoolista Lontooseen naiset jätettiin kyydistä Stoke-on-Trentin lähellä oudon käytöksen takia, minkä jälkeen he juoksivat useita kertoja moottoritielle ja jäivät lopulta tiellä liikkuneiden ajoneuvojen alle. Ursula loukkaantui vakavasti, Sabina vastusti ensiapua ja hyökkäsi poliisin kimppuun. Hänet pidätettiin lyhyeksi aikaa mutta vapautettiin pian, ja eräs paikallinen henkilö tarjosi hänelle yöpaikan. Tämän henkilön Sabina myöhemmin tappoi provosoimattomassa hyökkäyksessä.
Sabina pidätettiin hänen hypättyään sillalta alas vilkkaalle ajotielle. Hän sai viiden vuoden vankeustuomion alentuneesti syyntakeisena tehdystä taposta. Hän vapautui vankilasta vuonna 2011.
Taustaa

Ursula ja Sabina Eriksson viettivät lapsuutensa Sunnen kunnassa Länsi-Ruotsissa köyhissä olosuhteissa. Paikalliset ikätoverit pitivät heitä outoina ja heitä kiusattiin. Siskokset jättivät Ruotsin vuonna 2003, Sabina muutti Irlantiin ja Ursula Yhdysvaltoihin. Naiset tapasivat toisensa uudelleen Irlannissa, ja he matkustivat Liverpooliin toukokuussa 2008. Sabinalla oli Irlannissa aviomies ja kaksi lasta, jotka eivät tienneet hänen lähteneen Englantiin siskonsa kanssa.
Aiheesta muualla

BBC:n ohjelmaesittely (englanniksi)
Uthman

Uthman, myös muodossa Othman, (arab. عثمان‎) on arabialainen miehen nimi.
Tunnettuja Uthmaneja

Uthman ibn Affan, muslimien kolmas kalifi.
Uthman Abu Qahafa, Abu Bakrin isä.
Uthman ibn Ali, Ali ibn Abi Talibin yksi lapsista ja yksi Karbalan taistelun uhreista.
Uthman I, Marinidien dynastian kalifi.
Al-Aziz Uthman, Aijubidien dynastian sulttaani.
Uthman ibn Ali (husainidit), Husainidien dynastian johtaja.
Sukunimi

Mazlan Othman, malesialainen tähtitieteilijä
Henrik Othman, suomalainen toimittaja
Qader Yousf Othman, qatarilainen juoksija
Dhouha Ben Othman, tunsialainen karateka
Benga (artisti), oikealta nimeltään Beni Uthman, brittiläinen tuottaja
Tietojenkäsittelyteoria

Tietokoneen perustoiminta perustuu Turingin koneeseen, jolle kaikki tietojenkäsittelytapahtumat lopulta alistetaan.
Tietojenkäsittelyteoria kehittää ja soveltaa matemaattisia menetelmiä tietojenkäsittelytehtävien systemaattiseen mallintamiseen, analysointiin ja ratkaisuun. Tietojenkäsittelyteoreettisilla menetelmillä on keskeinen asema esimerkiksi ohjelmointikielten ja niiden kääntäjien kehittämisessä, ohjelmistojärjestelmien suunnittelutekniikoissa, rinnakkaisten tietokonearkkitehtuurien suunnittelussa, kryptografiassa, tietoliikenneverkkojen reititysalgoritmeissa ja protokollissa sekä VLSI-suunnittelussa.
Klassisia tietojenkäsittelyteorian osa-alueita ovat mm. formaalit kielet ja kieliopit, algoritmiteoria ja laskettavuus, automaattiteoria, sanojen kombinatoriikka, formaalit menetelmät, rinnakkaislaskennan mallittaminen ja verifiointi sekä laskennallinen logiikka.
Thiesi

| Thiesi (Tièsi) |
| --- | --- |

 Sijainti Sassarin maakunnassa
 Thiesi
 Koordinaatit: 40.525°0′0″N, 8.716°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  63,25 km²
Korkeus:  461 m
Väkiluku:  2 986
Aikavyöhyke:  UTC+1
 – Kesäaika:  UTC+2
Postinumero:  07047
Suuntanumero(t):    079
Rekisterikilpi:  SS
 
 http://www.comunethiesi.it/ 
Infobox OKVirheellinen NIMI-arvo: 
Thiesi (sardiksi Tièsi) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 986 asukasta (vuonna 2016) ja sen pinta-ala on 63,25 neliökilometriä. Se sijaitsee 461 metrin korkeudella merenpinnan yläpuolella.